laion/Wikipedia-Exotic huggingface dataset:
יוהאן השני, דוכס שלזוויג-הולשטיין-זונדרבורג

יוהאן השני, דוכס שלזוויג-הולשטיין-זונדרבורג או יוהאן הצעיר (בדנית: Hans den Yngre; בגרמנית: Johann der Jüngere‏; 25 במרץ 1545 - 9 באוקטובר 1622) היה דוכס שלזוויג-הולשטיין-זונדרבורג. יוהאן נולד ב-25 במרץ 1545 בהדרסלב, והיה הילד הרביעי (הבן השלישי) של כריסטיאן השלישי, מלך דנמרק ודורותיאה מסקסוניה-לאונבורג, בתם של מגנוס הראשון, דוכס סקסוניה-לאוונבורג וקתרינה מבראונשווייג-וולפנביטל, דוכסית סקסוניה-לאוונבורג. אחיו הבכור, פרדריק השני, מלך דנמרק, הקצה לו חלק משלזוויג-זונדרבורג (כיום העיר הדנית סונדרבורג) כדוכסות משלו. יוהאן השתתף באופן פעיל בממשלת דנמרק, ואף תמך בגיסתו, המלכה, כאשר אחיינו, כריסטיאן הרביעי, מלך דנמרק היה קטין. היו לו תוכניות להתחתן עם המלכה האלמנה בשנת 1588 או 1589, תוך שהוא דוחה את אשתו השנייה, הצעירה. יוהאן מת בגליקסבורג ב-9 באוקטובר 1622, ובניו ירשו את נחלותיו. ב-19 באוגוסט 1568 התחתן יוהאן עם אליזבת מבראונשווייג-גרובנהאגן, בתם של ארנסט השלישי, דוכס בראונשווייג-גרובנהאגן ומרגרטה מפומרניה, ממנה נולדו לו 14 ילדים: דורותיאה משלזוויג-הולשטיין-זונדרבורג (1569–1593), התחתנה עם פרידריך הרביעי, דוכס לגניצה. כריסטיאן, דוכס שלזוויג-הולשטיין-זונדרבורג-ארה (1570–1633) ארנסט משלזוויג-הולשטיין-זונדרבורג (1572–1596) אלכסנדר, דוכס שלזוויג-הולשטיין-זונדרבורג (1573–1627) אוגוסט משלזוויג-הולשטיין-זונדרבורג (1574–1596) מריה משלזוויג-הולשטיין-זונדרבורג (1575–1640) יוהאן אדולף, דוכס שלזוויג-הולשטיין-זונדרבורג-נורבורג (1576–1624) אנה משלזוויג-הולשטיין-זונדרבורג (1577–1616), התחתנה עם בוגיסלב השלושה-עשר, דוכס פומרניה. סופיה משלזוויג-הולשטיין-זונדרבורג (1579–1658), התחתנה עם פיליפ השני, דוכס פומרניה-שטטין אליזבת משלזוויג-הולשטיין-זונדרבורג (1580–1653), התחתנה עם בוגיסלב הארבעה עשר, דוכס פומרניה. פרידריך, דוכס שלזוויג-הולשטיין-זונדרבורג-נורבורג (1581–1658), התחתן עם יוליאנה מסקסוניה-לאוונבורג. מרגרטה משלזוויג-הולשטיין-זונדרבורג (1583–1638), התחתנה עם יוהאן השביעי, רוזן נסאו-זיגן. פיליפ, דוכס שלזוויג-הולשטיין-זונדרבורג-גליקסבורג (1584–1663) אלברכט משלזוויג-הולשטיין-זונדרברג (1585–1613) ב-14 בפברואר 1588 התחתן יוהאן בשנית עם אגנס הדוויג מאנהלט, בתם של יואכים ארנסט, נסיך אנהלט ואלאונורה מווירטמברג, ממנה נולדו לו 9 ילדים: אלאנורה משלזוויג-הולשטיין-זונדרבורג (1590–1669) אנה סבינה משלזוויג-הולשטיין-זונדרבורג (1593–1659), התחתנה עם יוליוס פרידריך, דוכס וירטמברג-ויילטינגן. יוהאן גאורג משלזוויג-הולשטיין-זונדרבורג (1594–1613) יואכים ארנסט, דוכס שלזוויג-הולשטיין-זונדרבורג-פלן (1595–1671) דורותיאה זיבילה משלזוויג-הולשטיין-זונדרבורג (1597) דורותיאה מריה משלזוויג-הולשטיין-זונדרבורג (1599–1600) ברנהרד משלזוויג-הולשטיין-זונדרבורג (1601) אגנס מגדלנה משלזוויג-הולשטיין-זונדרבורג (1602–1607) אלאונורה סופיה משלזוויג-הולשטיין-זונדרבורג (1603–1675), התחתנה עם כריסטיאן השני, נסיך אנהלט-ברנבורג. מדיה וקבצים בנושא יוהאן השני, דוכס שלזוויג-הולשטיין-זונדרבורג בוויקישיתוף יוהאן השני, דוכס שלזוויג-הולשטיין-זונדרבורג, באתר "Find a Grave" (באנגלית) נ.נ., "VII.
גביע המדינה בכדורסל 2011/2012

גביע המדינה בכדורסל לעונת 2011/2012 היא התחרות ה-52 מאז היווסדו של המפעל. מכבי תל אביב זכתה בגביע המדינה ה-39 בתולדותיה, לאחר ניצחון בגמר על מכבי ראשון לציון. מכבי תל אביב, תחת המאמן דייוויד בלאט, זכתה בגביע המדינה ה-39 בתולדותיה. כבר ברבע הראשון מכבי תל אביב פתחה פער על מכבי ראשון לציון, של המאמן אפי בירנבוים, באמצעות קית' לנגפורד, ליאור אליהו וריצ'רד הנדריקס - הובילה מכבי ב-11 בסיום הרבע הראשון. ברבע השני, קיצ'ן וקרופורד מראשון לציון צימקו ל-5, אבל לנגפורד המשיך לקלוע, ואל המחצית ירדה מכבי ביתרון 12. בתחילת המחצית השנייה ניסתה ראשון לציון לחזור, אבל אז דייוויד בלו עם שתי שלשות רצופות הגדיל את הפער ל-20 הפרש. ברנדון באומן מראשון לציון עוד הצליח לצמצם את הפער ל-9 בלבד, 4 דקות לסיום, אבל מכבי תל אביב, בעזרת נקודות של יוגב אוחיון, שמרה על יתרונה עד סוף המשחק. אלישע שוחט, ספר הכדורסל הישראלי, עמודים 530-532 Israeli Cup Final 2011/2012: Maccabi Tel Aviv - Rishon LeZion 82:69, ערוץ היוטיוב של מכבי תל אביב מערכת מערכת ONE, ‏גביע המדינה של מכבי עם 69:82 מול ראשון לציון, באתר ONE‏, 16 בפברואר 2012 מערכת וואלה! ספורט‏, מכבי תל אביב זכתה בגביע המדינה בכדורסל, באתר וואלה, 16 בפברואר 2012 יעל שחרור, מכבי ת"א מחזיקת גביע המדינה לעונת 2011/12, 16 בפברואר 2012 המידע באדיבות אלישע שוחט, ספר הכדורסל הישראלי
עדן פינקלשטיין

עדן פינקלשטיין (נולדה ב-9 באפריל 2000) היא אתלטית ישראלית המחזיקה בשיא ישראל בקפיצה לרוחק באולם. פינקלשטיין גדלה בגבעתיים ולמדה בתיכון אורט בעיר. שירתה בצה"ל כספורטאית מצטיינת. היא החלה להתאמן בגיל צעיר באתלטיקה באגודת מכבי תל אביב וזכתה באליפות ישראל לנוער בקפיצה משולשת ובקפיצה לרוחק. מאמניה בעבר היו גרש גרשקוביץ ואנטולי שפרן. מתאמנת בהדרכתו של הקופץ האולימפי לשעבר רוגל נחום. באליפות מדינות הבלקן לנוער (באולם) שנערכה באיסטנבול בפברואר 2019 זכתה פינקלשטיין בשתי מדליות זהב, בקפיצה לרוחק בשיא ישראל חדש של 6.32 מטר ובריצת 60 מטר. בשנים 2022-2023 פינקלשטיין היתה סטודנטית למדעי המחשב באוניברסיטת הרווארד בארצות הברית, וחברה בנבחרת האתלטיקה של האוניברסיטה. ב-8 במאי 2022 זכתה במקום ראשון באליפות ליגת הקיסוס בריצת 100 מטר עם תוצאה של 11.67 שניות. ב-27 ביוני 2022 זכתה במקום הראשון באליפות ישראל באתלטיקה בריצת 200 מטר עם תוצאה של 24.08 שניות והוכתרה לאלופת ישראל. בחודש אוגוסט 2023 הודיעה על פרישה מהספורט כדי להתמקד בלימודים האקדמיים. כיום סטודנטית למדעי המחשב באוניברסיטת רייכמן בהרצליה. פינקלשטיין היא נכדתה של חברת הכנסת לשעבר גילה פינקלשטיין. עדן פינקלשטיין, ברשת החברתית אינסטגרם עדן פינקלשטיין, באתר התאחדות האתלטיקה הבין-לאומית איתמר קציר, 12 ס"מ יותר ממיננקו: שיא ישראלי חדש בקפיצה לרוחק לנשים באולם, באתר הארץ, 10 בפברואר 2019 אבינעם פורת, קפצה כיתה: האתלטית המצטיינת שלומדת בהרווארד, באתר ynet, 7 במאי 2022
מוח'תאר (פירושונים)

האם התכוונתם ל... אל-מוח'תאר בן אבו עובייד א-ת'קפי - היה מהפכן בראשית ימיו של האסלאם, שהנהיג מרידה כושלת נגד הח'ליפים האומיים מחמוד מוח'תאר – פסל מצרי
ריתוך בלייזר

ריתוך בלייזר (באנגלית: Laser beam welding; בראשי תיבות: LBW) היא טכניקת ריתוך המאפשרת לחבר שני גופי מתכת באמצעות לייזר. קרן הלייזר מספקת מקור חום ממוקד המאפשר ריתוך צר, עמוק ושיעור ריתוך גבוה. השימוש בקרן לייזר לריתוך נפוץ בייחוד ביישומים בהם מעורבים תהליכים אוטומטיים רבים, כמו בתעשיית הרכב. כמו בריתוך בקרן אלקטרונים (EBW), בריתוך קרן לייזר יש צפיפות הספק גבוהה בסדר גודל של 1 מיליוואט לסנטימטר מרובע (1 MW/cm2). כתוצאה מכך קיימים אזורים משופעים מחום וכן אזורים בהם יש חום נמוך ושיעורי חימום וקירור גבוהים. גודל אלומת הלייזר יכולה לנוע בין 0.2 מ"מ ו -13 מ"מ, אם כי רק גדלים קטנים יחסית משמשים לריתוך. עומק החדירה הוא יחסי לכמות החשמל המסופקת, אך תלוי גם במיקום המוקד. השימוש בקרן נעשה באופן רציף או בפעימות בהתאם לצורך. פעימות קצרצרות (סדר גודל של מילישניות), משמשות לעיצוב סכיני גילוח. שימוש רציף בקרן לייזר מאפשר ריתוכי עומק. ריתוך בלייזר הוא תהליך בעל שימושים רבים, הוא מאפשר לרתך פלדות פחמן, פלדות HSLA, נירוסטה, אלומיניום, טיטניום. בשל שיעורי קירור גבוהים, יש סכנת שבירה בעת ריתוך פלדות רוויות פחמן. איכות הריתוך גבוהה, בדומה לזו של ריתוך בקרן אלקטרונים. מהירות הריתוך פרופורציונלית לכמות החשמל שסופקה, אך תלויה גם בסוג ועובי החלקים אותם מנסים לחבר. עצמתם הגבוהה של גזי לייזר מאפשר להם להיות מותאמים במיוחד לעבודה עם יישומים בעלי נפח גבוה. ריתוך בלייזר דומיננטי במיוחד בתעשיית הרכב. חלק מהיתרונות של ריתוך בלייזר בהשוואה לריתוך בקרן אלקטרונים הם: קרן הלייזר עוברת דרך האוויר ולא דורשת ואקום. ניתן להקל על התהליך באמצעות שימוש ברובוטים. לא נוצרת קרינת רנטגן. אחת הנגזרות של ריתוך בלייזר, נקראת ריתוך בלייזר היברידי. שיטה זו משלבת את הלייזר של הריתוך בלייזר עם שיטות ריתוך המבוססות על קרן אלקטרונים. שילוב זה מאפשר גמישות רבה יותר, שכן חלק משיטות הריתוך המבוססות על קרן אלקטרונים מספקות מתכת למילוי החיבור בריתוך והשימוש בלייזר מגדיל את המהירות בריתוך עצמו. בכך גם גדל קצב החיתוך וגם יציבות החיבור המתקבל גדלה. מדיה וקבצים בנושא ריתוך בלייזר בוויקישיתוף Dual beam laser welding; research article from the 2002 Welding Journal Weld morphology and thermal modeling in dual-beam laser welding; research article from the 2002 Welding Journal Laser welding articles from the Industrial Laser Solutions Magazine Robotic laser welding Cieslak, M. (1988). "On the weldability, composition, and hardness of pulsed and continuous Nd: YAG laser welds in aluminum alloys 6061, 5456, and 5086". Metallurgical Transactions B. 9.2: 319–329. קארי והלזר, עמ '210
תרבות הפחד

המושג תרבות הפחד (או אקלים של פחד) נוצק על ידי הסוציולוג האמריקני בארי גלסנר. במרכזו ניצב הרעיון שאנשים עלולים לעורר פחד בציבור הרחב להשגת מטרות פוליטיות או עסקיות באמצעות הטיה רגשית. אחד הצדדים ההרסניים של מנהיגות מתבטא במנהיגים הפועלים בסגנון שזכה לכינוי "עריצים קטנים". זאת באמצעות הפעלת סגנון רודני של ניהול, המייצר אקלים של פחד במקום העבודה. בין האמצעים המייצרים תרבות פחד במקום העבודה ניתן למנות מתן חיזוק שלילי המעורר תחושות של פחד וספק. בנוסף, אקלים של פחד יכול להיווצר כאשר נוצרת התחושה שהתנהלות ביריונית נסבלת ועוברת בשתיקה. סגנון מנהיגות סמכותי עשוי לתרום ליצירת אווירה של פחד, כאשר אין מקום לניהול דיאלוג ותלונה נחשבת לחסרת תועלת. ממחקר שנערך בקרב חברי איגוד המגזר הציבורי בארצות הברית עולה כי אחד מכל חמישה עובדים דיווח ששקל לעזוב את מקום העבודה בעקבות חשיפה להתנהלות בריונית. המנהיג הנאצי הרמן גרינג הצביע על האופן שבו אנשים יכולים להפוך למפוחדים ולתמוך במלחמה שהם מתנגדים לה, באמצעות יצירת הרושם שהם נתונים להתקפה. זאת תוך גינוי המתנגדים למלחמה והתייחסות אליהם כמי שחושפים את המדינה לסכנה. הפמיניסטית סוזן בראונמילר (Brownmiller), בספרה "בניגוד לרצוננו" מעלה טענה כי אונס הוא: "תהליך מודע של הטלת אימה, לא פחות ולא יותר, ובאמצעותו מחזיקים כל הגברים את כל הנשים במצב של פחד". על פי תפיסה זאת, תרבות הפחד מהווה מניע אימננטי בתרבות האונס והיא חלק מהדרך שבה יש המפגינים שליטה בנשים. לתקשורת המונית יכולת השפעה רבה על יצירת אקלים של פחד. מחקרים מלמדים על הקשר בין צריכת תקשורת לבין פחד מפשע. זאת כאשר הטלוויזיה והרשתות החברתיות מתמקדות בפשעים אלימים ובפעולות טרור. ההשפעות הפסיכולוגיות של החשיפה המתמדת לפשע ולסכנה מתבטאת במצבי דיכאון, חרדה ונדודי שינה. אד הומינם דגל כוזב הסתה הפרד ומשול חברת קש לוחמה פסיכולוגית פוליטיקה של זהויות שיטת הסלמי תרבות הפחד - נועם חומסקי הפוליטיקה של הפחד - מאמר מאת קורי רובין שפורסם בלה קלה דה לנגו מעבר לתרבות הפחד, מאת ק 'לורן דה בור - מאמר שפורסם במגזין EarthLight, מס' 47, סתיו / חורף 2002/2003 Klaehn, Jeffery (2005). Filtering the news: essays on Herman and Chomsky's propaganda model. Black Rose Books. pp. 23–24. עריצות קטנונית בארגונים, אשפורט, בלייק, יחסי אנוש, כרך א. 47, 7, 755-778 (1994) Braiker, Harriet B. (2004). Who's Pulling Your Strings ? How to Break The Cycle of Manipulation. ISBN 978-0-07-144672-3. הלגה ח ', שיהאן MJ, קופר CL, Einarsen S "השפעות ארגוניות של בריונות במקום העבודה" בבריונות ובהטרדות במקום העבודה: התפתחויות בתאוריה, במחקר ובפרקטיקה (2010) סלין ד ', הלגה ה' "גורמים ארגוניים של בריונות במקום העבודה" בבריונות ובהטרדות במקום העבודה: התפתחויות בתאוריה, במחקר ובפרקטיקות (2010) ראו "למה גברים אונסים" מאת סנדרה ניומן באתר "אלכסון". Nellis, Ashley Marie; Savage, Joanne (2012-09-10). "Does Watching the News Affect Fear of Terrorism? The Importance of Media Exposure on Terrorism Fear". Crime & Delinquency (באנגלית). 58 (5): 748–768. doi:10.1177/0011128712452961.
מיז'היריה

מיז'היריה (באוקראינית: Міжгір'я; בהונגרית: Ökörmező, אקרמזה; ברוסית: Межгорье, מז'גוריה; בצ'כית: Volové, וולובה; ביידיש: וואָלאָווע) היא עיר במחוז זקרפטיה שבמערב אוקראינה. פרק זה לוקה בחסר. אנא תרמו לוויקיפדיה והשלימו אותו. היהודים הראשונים נזכרים כבר במפקד משנת 1768 ובשנת 1830 היה מספרם לכ-120 נפש. במאה ה-19 כבר היו לקהילה שני בתי כנסת, בית עלמין וכמה מוסדות לימוד. כרב שימש במקום הרב אהרן טייטלבוים (נינו של הרב אלעזר ניסן טייטלבוים) ולאחריו חתנו הרב אלכסנדר אשר באב"ד שימש במקום עד השואה. בשנת 1941 גורשו כרבע מיהודי הקהילה וב-16 באפריל 1944 נלקחו לגטו סקלנצה ומשם הובלו למחנה ההשמדה אושוויץ. לאחר מלחמת העולם השנייה חזרו כמה מהתושבים אך חיי הקהילה לא חודשו. אוקורמאזו (וועלווע), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 21. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא מיז'היריה בוויקישיתוף אתר האינטרנט הרשמי של מיז'היריה "מיז'היריה", באתר JewishGen (באנגלית) שלמה יעקב גרוס, יצחק יוסף כהן, ספר מארמארוש: מאה וששים קהילות קדושות ביישובן ובחורבנן, תל אביב, תשמ"ג, עמ' 449–455, באתר היברובוקס ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו.
סטורוז'ניציה

סטורוז'ניציה (באוקראינית: Сторожниця; בהונגרית: Őrdarma, ארדרמה; ברוסית: Сторожница, סטורוז'ניצה; ביידיש: יארמע, יארע) הוא כפר במחוז זקרפטיה שבמערב אוקראינה, על גבול סלובקיה. אין פרטים על הקהילה היהודית שהייתה במקום מלבד אזכורה במפקד קהילות הונגריה שבוצע בשנת 1944 שם אוזכר כי קיימים בקהילה 264 יהודים. אורדארמא (יארמע), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 23. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) "סטורוז'ניציה", באתר JewishGen (באנגלית) ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סטורוז'ניציה".
רכס סאנדנס

רכס סאנדנס (באנגלית: Sundance Range) הוא רכס הרים בהרי הרוקי הקנדיים, מדרום לעיר באנף שבקנדה. הרכס ממוקם על קו פרשת המים של אמריקה, ובשל כך הוא ממוקם על הגבול בין פרובינציית אלברטה (שממזרח לו) ופרובינציית קולומביה הבריטית (שממערב לו). הרכס הוא רכס ארוך, המתמשך לכיוון דרום מהעיר באנף ועד מאגר אגמי ספריי. הנחלים ברוסטר, בריאנט ואלנבי מהווים את גבולו המזרחי של הרכס. אורכו של הרכס 24 קילומטרים. שטחו של הרכס 248 קמ"ר. גובהו הממוצע של הרכס - 2,800–2,950 מטרים מעל פני הים. שיא גובהו של הרכס - בפסגת באר שבע - 3.054 מטרים מעל פני הים. הפסגות וההרים העיקריים ברכס: ישנה סברה לפיה הרכס היה רכס מקודש לשבטי האומות הראשונות באזור, ואלה ערכו טקסים דתיים על הרמה שבמרכז הרכס. • Jane G. Ferrigno, U.S. Geological Survey Professional Paper, P 216 • Dave Birrell, 50 Roadside Panoramas in the Canadian Rockies, P 81 רכס סאנדנס באתר "אנציקלופדיית ההרים הקנדית" מפת אזור הרכס רכס סאנדנס באתר peakbagger רכס סאנדנס באתר peakfinder תצלום רכס סאנדנס באתר summitpost תצלום רכס סאנדנס באתר banffmoments תיאור הטיפוס על הרכס ותצלומי הטיפוס מבט על רכס סאנדנס מגונדולת באנף מראה רכס סאנדנס מכיוון אגמי ורמיליון, סרטון באתר יוטיוב מידע גאוגרפי מידע גאוגרפי והיסטורי תיאור הרכס לפי מקור אחר שטחו של הרכס 252 קמ"ר. לפי מקור אחר שטחו של הרכס 207 קמ"ר. ראו ב"לקריאה נוספת" את תיאור הרכס בסקר הגאולוגי של ארצות הברית (הספר בעריכת Jane G. Ferrigno) לפי מקור אחר גובהו ממוצע של הרכס 1,899 מטרים מעל פני הים גובה פסגת באר שבע גבהי פסגות הרכס
ארמן טיגראניאן

ארמן טיגראני טיגראניאן או דיקראניאן (בארמנית: Արմեն Տիգրանյան; ‏ 26 בדצמבר 1879, באלכסנדרופול (כיום גיומרי) - 10 בפברואר 1950, בטביליסי, היה מלחין ומנצח ארמני. יצירותיו המוכרות ביותר היו שתי אופרות לאומיות, "אנוש" (ביצוע בכורה: אלכסנדרופול, 4 (17) באוגוסט 1912, הצגת האופרה הראשונה בארמניה) ו"דוויד בק" (1950); אופרה זו הוצגה לראשונה חודשים ספורים לפני מותו והייתה היצירה האחרונה שחיבר. טיגראניאן נולד באלכסנדרופול באימפריה הרוסית (כיום גיומרי, ארמניה. כבר בגיל צעיר מאוד החל להתעניין במוזיקה. את השכלתו המוזיקלית קיבל בטביליסי, ובשנת 1902 סיים את לימודיו בקולג' למוזיקה של טביליסי, שם למד הלחנה אצל מאקאר אקמאליאן. הוא התמסר להוראה והמשיך לחבר מוזיקה, בעיקר שירים ורומנסות במסורת הארמנית העממית. האופרה של טיראניאן, "אָנוּש", שנכתבה בשנת 1908 ועוצבה מחדש ב-1932, מכונה "האופרה הלאומית של הארמנים". האופרה, המבוססת על סיפור של הובהאנס תומניאן, שעניינו פרשת אהבים וטרגדיה כפרית, קנתה את לב הקהל ונעשתה שכיחה ברפרטואר הקונצרטי. הצגת הבכורה של |אנוש" התקיימה ב-27 במאי 1923 בבית האופרה לקסינגטון בניו יורק, בהפקה ששווקה לקהל המהגרים הארמני. ההפקה, שהוגדרה מעל שלטי הפרסום כ"הצגת בכורה אמריקאית" של "אנוש", התקיימה ב-1981 בתיאטרון האופרה של מישיגן. ההיסטוריה של ממלכות קרבאך נתנה השראה לאופרה "דוויד בק" (1950). בין יתר יצירותיו של טיגראניאן, הדרמה "ליילי ומג'נון", "מחול מזרחי" לתזמורת סימפונית ו"אביב חדש" למקהלה מעורבת. טיגראניאן נקבר בבית הקברות המרכזי של ירוואן, הידוע גם בשם בית הקברות טוכמאך. 1935, עיטור כבוד של הרפובליקה הסובייטית הסוציאליסטית של ארמניה לפועל אמנות 1936 עיטור כבוד של הרפובליקה הסובייטית הסוציאליסטית של גאורגיה לפועל אמנות Атаян Р., Мурадян М., Армен Тигранян, М., 1966 ברוסית מדיה וקבצים בנושא ארמן טיגראניאן בוויקישיתוף ארמן טיגראניאן והאופרה "אנוש" ארמן טיגראניאן, באתר "Find a Grave" (באנגלית) Opera Glass ברנרד אוגוסטין דבוטו, סאטרדיי רביו, 1958, כרך 41, עמ' 57, "ארמן טיגראניאן נולד ב-1879 באלכסנדרופול (...) Tigranyan's Tombstone at Tokhmakh cemetery המצבה של טיגראניאן בבית הקברות טוכמאך
טרנס הרדימן

טרנס הרדימן (באנגלית: Terrence Hardiman; ‏6 באפריל 1937 – 8 במאי 2023) היה שחקן אנגלי, הידוע בעיקר מהופעתו בסדרת הטלוויזיה לילדים "The Demon Headmaster", ובתפקיד מייג'ור ריינהרדט בסדרת הדרמה "Secret Army". הרדימן נולד בפורסט גייט שבלונדון. לעיתים קרובות הוא גילם דמויות סמכותיות, כגון אנשי צבא גרמנים מהתקופה הנאצית ("Secret Army", "קולדיץ", "Wish Me Luck", ו"אויב על סף דלתי"), קצינים בריטיים (When the Boat Comes In"), אנשי משטרה ("ג'ולייט בראבו" ו-"Softly, Softly"), רופאים ("Home to Roost", ו-"The Royal"), בריסטר ("Crown Court" ו"האימפריה של בריטאס"), שופטים ("The Bill" ו-"The Courtroom"), אב המנזר רדולפוס ("קדפאל"), והמנהל המרושע ("The Demon Headmaster"). עוד גילם את דמותו של ראש הממשלה רמזי מקדונלד בסרטו של ריצ'רד אטנבורו "גנדי". בין 1972 ל-1983 הופיע הרדימן בתפקיד הבריסטר סטיבן הרבסטי בסדרה של טלוויזיית גרנדה "Crown Court". בסדרת הדרמה "Secret Army" גילם את ראש משטרת הלופטוואפה. הרדימן כיכב בתפקיד המנהל בסדרת הטלוויזיה לילדים "The Demon Headmaster", שרצה במשך שלוש עונות מ-1996 עד 1998, והייתה פופולרית בקרב מבוגרים וילדים כאחד. ב-1979 שיחק הרדימן בעיבוד הטלוויזיוני של הספר "The Diary of a Nobody" מאת האחים ג'ורג' ווידון גרוסמית', בתפקיד שביטא את היכולות הרבגוניות שלו יותר מאשר דמויות של קצינים שגילם בדרך כלל. תפקיד קבוע נוסף שלו בטלוויזיה היו בדמות אב המנזר רדלופס בסדרה "קדפאל". בסדרה השתתף מייקל קולבר בתפקיד פריור רוברט, ששיחק את קודמו בדמות מייג'ור ברנדט בסדרה "Secret Army". הרדימן שיחק בתפקיד קטן בדמות סרג'נט וילסון מהסדרה "הצבא של אבא", בפרק של מסע בזמן בקומדיה "Goodnight Sweetheart", בו הדמות שמגלם ניקולס לינדהרסט נוסעת בזמן לשנות ה-40 של המאה ה-20 ופוגשת בדמויות בשם מיינוורינג ווילסון. עוד הופיע הרדימן בארבעה פרקים בסדרה "The Worst Witch", בתפקיד המכשף הגדול אגברט הליבור. הוא שיחק בעונה השנייה של הסדרה "The Worst Week of My Life", ובפרק בסדרה "ג'ונתן קריק". באפריל 2009, הופיע הרדימן באופרת הסבון היומית של ערוץ BBC One "רופאים". בינואר 2015, שיחק בפרק אחד של סדרת הדרמה "בקצב הלב" בתפקיד ג'ון אפטון. ב-2009 הופיע בסרט "Radio Mania: An Abandoned Work" בבימויים של הקולנוענים איאן פורסיית וג'יין פולרד. הסרט היה מבוסס על הסרט האילם "The Man from M.A.R.S." משנת 1922. באפריל 2010 השתתף הרדימן בפרק "The Beast Below" של סדרת המדע בדיוני "דוקטור הו" בתפקיד הות'ורן. הרדימן היה נשוי לשחקנית רוונה קופר ולהם 2 ילדים. מדיה וקבצים בנושא טרנס הרדימן בוויקישיתוף טרנס הרדימן, במסד הנתונים הקולנועיים IMDb (באנגלית) טרנס הרדימן, באתר AllMovie (באנגלית) טרנס הרדימן, במסד הנתונים הקולנועיים KinoPoisk (ברוסית) טרנס הרדימן, באתר MusicBrainz (באנגלית) טרנס הרדימן, באתר Discogs (באנגלית) Biographical detail: IMDb.com "Terrence Hardiman". IMDb. "Iain Forsyth & Jane Pollard: Radio Mania: An Abandoned Work | BFI". web.archive.org. 9 במאי 2010. {{cite web}}: (עזרה) "Blogs - Doctor Who". BBC. אורכב מ-המקור ב-24 בפברואר 2012. נבדק ב-2013-10-05. {{cite web}}: (עזרה) "Demon Headmaster actor Terrence Hardiman dies aged 86". BBC News (באנגלית). 2023-05-09. נבדק ב-2023-05-09.
וילחיבצי

וילחיבצי (באוקראינית: Вільхівці; בהונגרית: Irhóc, אירהוץ; ברוסית: Ольхо́вцы, אולחובצי; ביידיש: ווילחאוויץ) הוא כפר במחוז זקרפטיה שבמערב אוקראינה. עד שנת 1918 היה האזור במחוז מרמורש שבממלכת הונגריה, ומשנת 1919 עד 1939 ברפובליקה הצ'כוסלובקית. בימי מלחמת העולם השנייה היה המחוז תחת כיבוש הונגרי ובשנת 1945 סופח לאוקראינה, אז הרפובליקה הסובייטית הסוציאליסטית האוקראינית בברית המועצות. יהודים התיישבו במקום בתחילת המאה ה-18 ובשנת 1768 היו בכפר 11 משפחות יהודיות. הקהילה היהודית הוקמה רשמית בשנת 1830 אז גרו בכפר 63 יהודים. לקהילה היו בית כנסת ובית עלמין בשנת 1941 גורשו מספר משפחות ללא אזרחות הונגרית ונרצחו באזור קמניץ-פודולסקי, בשנת 1944 נשלחו יתר היהודים למחנה ההשמדה אושוויץ. אירהוץ (וילחוביץ), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמודים 30–31. (נתוני האוכלוסין בספר מבוססים ברובם על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא וילחיבצי בוויקישיתוף "וילחיבצי", באתר JewishGen (באנגלית) ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו.
יחסי איטליה–קניה

יחסי איטליה–קניה הם היחסים שבין הרפובליקה האיטלקית לרפובליקת קניה. היחסים בין שתי המדינות היו תמיד טובים. המיסיונרים האיטלקיים הראשונים הגיעו לקניה כבר בשנת 1902. בשנת 2009 ראש ממשלת קניה ביקר באיטליה. בשנת 2010 ביקר בקניה שר החוץ האיטלקי, פרנקו פרטיני. מזכירי הקבינט הקנייתי לאוצר ולחקלאות ביקרו אף הם בקניה. ביולי 2015, ראש הממשלה האיטלקי מתאו רנצי הגיע לביקור רשמי בן יומיים בקניה. הוא נפגש עם הנשיא הקנייתי אוהורו קניאטה ושוחח עימו בעיקר על המאמצים המשותפים למלחמה בטרור ועל השקעות בקניה. היחסים הכלכליים בין המדינות החלו כבר בשנות השישים, אך ההסכם הרשמי הראשון ביניהן נחתם ב-1985. בין 1985 ל-2010 קיבלה ממשלת קניה כ-160 מיליון אירו לתמיכה ופיתוח וכ-50 מיליון אירו נוספים בהלוואה. בניירובי נבנה "המכון האיטלקי לתרבות". במסגרת פרויקט "סאן מרקו" נבנה בקניה בהשתתפות שתי המדינות "מרכז החלל ברוגליו", הפועל משנת 1964. בשנת 1996 חתמו שתי המדינות על הסכם פיתוח והגנה על השקעות. קניה מייצאת לאיטליה מדי שנה סחורות בשווי 33 מיליון אירו, ואיטליה מייצאת לקניה מדי שנה סחורות בשווי 89.3 מיליון אירו. איטליה אחראית על מספר התיירים השלישי בגודלו שמגיע לקניה מאירופה, אחרי גרמניה וצרפת. בשנת 2013 ביקרו בקניה כ-82,000 תיירים איטלקיים. חוף ימה ונמליה של קניה הופכות אותה לשוק ולנקודת גישה מסחרית לכל מזרח אפריקה, והיא מהווה תחנת מעבר ושוק מרכזי לכל קשרי המסחר של איטליה באפריקה. מיוני 2019 חברת קניה איירווייז תחל בטיסות ישירות בקו ניירובי-רומא. לאיטליה יש שגרירות הממוקמת בניירובי. לקניה יש שגרירות הממוקמת ברומא, והשגריר הקנייתי באיטליה משמש גם כשגריר ביוון, מלטה, קפריסין ופולין. יחסי איטליה–קניה, ברשת החברתית פייסבוק יחסי איטליה–קניה, ברשת החברתית אקס (טוויטר) יחסי איטליה–קניה, ברשת החברתית אינסטגרם יחסי איטליה–קניה, סרטונים בערוץ היוטיוב אתר שגרירות איטליה בניירובי אתר שגרירות קניה ברומא [1]. Distribution of the Consolata Missionaries | East Africa. Retrieved on 6 February 2015. [2]. Italian PM Matteo Renzi arrives in Kenya. Retrieved on 5 September 2015. [3]. Development Cooperation in Kenya. Retrieved on 6 February 2015. [4]. Italian Government Offers Scholarships to Kenyans. Retrieved on 6 February 2015. [5]. SAN MARCO PROJECT – Embassy of Italy, Nairobi. Retrieved on 6 February 2015. [6]. Bilateral Relations > Political cooperation Italy and Kenya. Retrieved on 6 February 2015. [7].Kenya Major Trade Partners. Retrieved on 6 February 2015. [8]. Kenya: Italy Best Tourist Market, Says Board. Retrieved on 6 February 2015. [9]. Italy sees Kenya as a priority in its plans to become Africa’s leading trading partner. Retrieved on 6 February 2015.
רכס פיירהולם

רכס פיירהולם (באנגלית: Fairholme Range) הוא רכס הרים בהרי הרוקי הקנדיים, בפרובינציית אלברטה שבקנדה. צורת הרכס היא כצורת האות "S". הרכס מגיע לגובה של 2,995 מטרים מעל פני הים (בהר גירואר). הרכס ממוקם ממזרח לעמק נהר בואו, וגובל בצידו המערבי בכביש המהיר הטראנס קנדי. חלקו הצפוני של הרכס נמצא בשטח הפארק הלאומי באנף, והרכס מגיע עד לגדה הדרומית של אגם מינוונקה. שטחו של הרכס 285 קמ"ר. הרכס אינו מכוסה קרחונים. פסגות של הרכס הן: באביב ובקיץ של 2003, רשות פארקי קנדה ביצעה שרפה מתוכננת ברכס, על מנת להפחית סיכוני שרפות יער, לפגוע בחיפושיות האורן ההרריות (Mountain Pine Beetle) התוקפות את האזור, וכן להגדיל שטחי מרעה לצאן. במסגרת שרפה מתוכננת זו נשרפו 53,000 דונמים של יער. כמו כן, במסגרת השרפה היזומה נכרתו 1,800 עצים נגועים בחיפושיות האורן ההרריות ונשרפו. שמו של הרכס ניתן לו על ידי ג'ון פאליסר בשנת 1859. הרכס נקרא על שם אחותו גרייס פיירהולם (שנישאה לוויליאם פיירהולם). • Brian Patton, Bart Robinson, Canadian Rockies Trail Guide, PP 16, 32 • Brian Patton, Parkways of the Canadian Rockies: A Touring Guide to Banff, Jasper, Kootenay, PP 13 - 14, 41 • U.S. Geological Survey Professional Paper, P 224 מדיה וקבצים בנושא רכס פיירהולם בוויקישיתוף רכס פיירהולם באתר "אנציקלופדיית ההרים הקנדית" מפת אזור רכס פיירהולם רכס פיירהולם באתר summitsearch רכס פיירהולם באתר peakbagger רכס פיירהולם באתר peakfinder תרשים הנוף הנשקף מרכס פיירהולם באתר peakvisor תצלומי רכס פיירהולם באתר summitpost תצלום רכס פיירהולם משנת 1940 באתר ארכיוני אלברטה רכס פיירהולם, סרטון באתר יוטיוב נתוני מזג אוויר עדכניים עבור רכס פיירהולם ראו ב"לקריאה נוספת" - U.S. Geological Survey Professional Paper. מידע גאוגרפי על פסגת הרכס מידע גאוגרפי לפי מקור אחר שטחו של הרכס 117 קמ"ר. לפי מקור אחר שטחו של הרכס 892 קמ"ר. תיאור השרפה המתוכננת בשנת 2003 ושטחי השרפה באתר פארקי קנדה מקור שמו של הרכס